Captain Lockheed and the Starfighters

Captain Lockheed And The Starfighters on Hawkwind-laulaja ja tieteis- kirjoittaja Robert Calvertin sooloalbumi vuodelta 1974. Se on konseptialbumi, jonka tarinana on amerikkalaisen Lockheed-yhtiön Länsi-Saksalle myymät epäonniset F-104 Starfighter -hävittäjät, jotka osoittautuivat epävakaiksi ja vaarallisiksi, kuten lempinimi Widowmaker (surmanloukku) kertoo.http://www.starfarer.net/captlock.html Artikkeli albumista Starfarer- sivustolla Tiettävästi Calvert oli itsekin nuorena kiinnostunut hävittäjälentäjän urasta, mutta joutui luopumaan haaveestaan terveydentilansa vuoksi.http://aural-innovations.com/robertcalvert/calvertbio/calvertbio.htm Biografia Calvert-aiheisella sivustolla Albumi on Calvertin soolotuotannon ensimmäinen ja ehkä tunnetuin ja parhaaksikin mainittu. Calvertia levyllä avustavat mm. Roxy Music-yhtyeestä ja soolotuotannostaan tunnettu muusikko Brian Eno, The Bonzo Dog Bandistä tunnettu Vivian Stanshall, shock rock- muusikko Arthur Brown ja Traffic-yhtyeestä tuttu Jim Capaldi sekä Hawkwind- ja Pink Fairies-yhtyeiden jäsenet, kuten Lemmy Kilmister, Nik Turner, Simon King, Del Dettmar, Dave Brock, Paul Rudolph ja Twink. Albumin tuotti Roy Thomas Baker, joka tuli myöhemmin tunnetuksi mm. Queen-yhtyeen tuottajana. Levy on sekoitus puhuttua, Monty Python-tyylistä ja musta huumori-vaikutteista kuunnelmaa, joka kertoo tarinaa sekä varsinaisia lauluja. Musiikillisesti albumi sisältää Hawkwind-vaikutteisia hard rock-tyylisiä kappaleita, kuten "The Aerospaceage Inferno", "The Widow Maker", "The Right Stuff" ja "Ejection". Elektronista ja progressiivisempaa ilmaisua edustavat "The Song of the Gremlin" (osat 1 ja 2) ja "Hero with a Wing" sekä hidas, haikeatunnelmallinen, lähes pelkästään rummun tahdissa kulkeva päätöskappale "Catch a Falling Starfighter" loppujen nimikkeiden ollessa lähes pelkästään puhuttua dialogia ääniefekteillä vahvistettuna. Alun perin albumi julkaistiin United Artists Records-levymerkillä. Albumin mukana tuli liite, jossa on kappaleiden sanat ja dialogi. Singlenä julkaistiin kappale "Ejection", jonka b-puolella oli "Catch a Falling Starfighter". 1990-luvulla BGO julkaisi albumista ensimmäisen cd-version ja vuonna 2007 Eclectic Records julkaisi albumista remasteroidun version bonuskappaleilla varustettuna, jonka Atomhenge Records julkaisi uudelleen vuonna 2009. == Kappaleet == # # # # # # # # # # # # # # # # # *Vuosina 2007 ja 2009 julkaistuissa cd-versioissa on seuraavat bonuskappaleet: 18. 19. 20. *kaikki kappaleet Robert Calvert ellei toisin mainita *nauhoitettu Island- ja Olympic-studioilla sekä Radio Luxembourgissa (dialogi) maaliskuu 1973 - tammikuu 1974 *miksattu Trident-studiolla *kpl. 18 nauhoitettu Olympic-studioilla 17. elokuuta 1973, ennenjulkaisematon *kpl. 19 ja 20 singlen "Ejection" (United Artists UP 35543) A- ja B-puolet == Muusikot == *Robert Calvert: laulu *Arthur Brown: laulu (kappaleet 8 ja 15) *Paul Rudolph: kitara, (basso kappaleissa 8,10,15) *Dave Brock: kitara (kappale 4) *Lemmy Kilmister: basso *Nik Turner: saksofoni *Brian Peter George St. John le Baptiste de la Salle Eno (aka. Brian Eno): syntetisaattori *Del Dettmar: syntetisaattori *Adrian Wagner: kosketinsoittimet (kappaleet 8 ja 15) *Simon King: rummut *Twink: hautajaisrumpu (kappale 17) *The Ladbroke Grove Hermaphroditic Voice Ensamble: taustalaulu == Näyttelijät == *Vivian Stanshall *Jim Capaldi *Robert Calvert *Tom Mittledorf *Richard Ealing == Julkaisuhistoria == *kesäkuu 1974: United Artists Records, UAG 29507, UK LP, avattavat kannet ja liite *1977: Import Records, IMP 1011, USA LP, mukana liite *1988: BGO Records, BGOLP 5, UK LP, avattavat kannet ja liite *1994: BGO Records, BGOCD 5, UK CD *2007: Ecletic Discs, ECLCD1056, EU CD, remasteroitu ja bonus-kappaleita *marraskuu 2009: Atomhenge Records, ATOMCD 1017, UK CD, remasteroitu ja bonus-kappaleita *heinäkuu 2012: WHD Entertainment Inc. / Atomhenge, IECP-10256, JPN CD, remasteroitu ja bonus-kappaleita, LP replica-kannet == Lähteet == Luokka:Vuoden 1974 esikoisalbumit Luokka:Robert Calvertin albumit Luokka:Roy Thomas Bakerin tuottamat albumit